「ERB 30人」學員短片

畫面是一雙腳，一步一步踏在城市的街道上，側影是一位短頭髮的女生 - 阮小儀（小儀）。小儀抬頭望向一棟大廈，她向前行並說：「有人話，我參與唔同嘅新節目，成日轉『新』，其實對我嚟講，轉『新』就係要keep住增值。」

畫面見到小儀在走廊向前行，並說：「Keep住學，掌握新嘅技能，就可以開創無限可能！」小儀打開工作室的大門，鎂光燈閃爍不停，令人眼前一亮。30名來自不同背景及行業的ERB畢業學員穿上工作服，拍攝造型照，兼職課程導師正在剪紙、兼職美甲師雙手捧著指甲油、從事歷奇活動／戶外訓練工作的學員利用帽子擺出拍照姿勢、護理員手持紅外線體溫計等。

畫面見到小儀正在觀看學員的拍攝情況，並說：「其實我同佢哋都係一樣，只要不斷增值，就可以繼續進步，見到更好嘅自己。」畫面見到學員的拍攝情況，護理員擺出拍照姿勢、物理治療助理示範使用按摩球、設計師展示顏色板、電機技術員手持工具箱等。

畫面見到小儀坐在櫈上指導其中一位學員進行拍攝，並說：「陽光啲！」然後，畫面見到該學員展現燦爛笑容。小儀望住學員說：「Yeah！啱數！呢個笑容我收貨呀！」小儀問身旁的攝影師︰「得唔得呀﹖」攝影師以手勢示意沒有問題。小儀繼而身身旁的工作人員︰「Ok唔Ok呀﹖」工作人員點頭示意沒有問題。小儀回應：「Thank you！」

畫面見到小儀望向大門方向，見到另一位小儀，兩位小儀看到對方，報以微笑。其中一位小儀說：「好喇，我哋繼續！」畫面見到學員的拍攝情況，建築設計學生、兼職化妝師、繪圖員及陪月員擺出拍照姿勢等等。

螢幕蓋字：

積極好學・新技能

小儀與學員（徐子惠）帶著笑容，一同在走廊向前行，兩人互相點頭打招呼

螢幕蓋字：

徐子惠

獸醫診所助護

ERB課程：寵物護理員基礎證書、寵物美容助理基礎證書

畫面見到徐子惠，她說：「我本身好鍾意小動物，好想做返啲同寵物相關嘅工作啦，而ERB就俾到機會我，學到寵物護理、美容同寄養動物嘅專業知識同技能。而家我喺獸醫診所做緊助護，做緊自己好鍾意嘅工作。只要肯學肯試，就可以將興趣變成事業！」

螢幕蓋字：

持續進步・新事業

小儀與學員暨導師（張浩南）帶著笑容，一同在走廊向前行，兩人互相點頭打招呼

螢幕蓋字：

張浩南

ERB咖啡課程導師

ERB課程：咖啡調製員基礎證書、咖啡拉花藝術基礎證書（兼讀制）

畫面見到張浩南，他說︰「以前我都無諗過事業發展嘅方向，直至到接觸咗咖啡之後，我搵到我嘅心頭好，亦都搵到我嘅發展方向。完咗ERB嘅課程之後，我就一路做咖啡，一路去參加國際比賽，贏到獎項之餘，仲累積好多經驗。我而家更加成為咗一個ERB課程導師，將我自己嘅經驗同埋咖啡嘅知識去分享俾學生。我嘅希望就係，想更加多嘅新人，去加入咖啡呢個行業。」

螢幕蓋字：

堅持目標・新專業

小儀與學員（林佳琪）帶著笑容，一同在走廊向前行，兩人互相點頭打招呼

螢幕蓋字：

林佳琪

中藥配藥員

ERB課程：中醫診所助理基礎證書

畫面見到林佳琪，她說︰「中醫藥係一門專業，加上香港首間中醫醫院嚟緊會落成，呢個行業長遠有好大嘅發展機會。讀咗ERB課程，攞到資歷之後，我就一邊返工，一邊進修，完成咗中藥學學士課程，嚟緊我會喺浸大修讀碩士課程，為未來做好準備。我相信只要打好基礎，再加上堅定嘅心，就可以向住自己嘅目標進發。」

螢幕蓋字：

勇敢樂觀・新方向

小儀與學員（陳榮基）帶著笑容，一同在走廊向前行，兩人互相點頭打招呼

螢幕蓋字：

陳榮基

禮賓員

ERB課程：標準保安及物業管理基礎證書

畫面見到陳榮基，他說︰「大家好（日語），我係阿Sam，以前我係做導遊，疫情令到我失去工作，嗰陣時我都好徬徨，但係我相信人生總有出路，最緊要係勇敢面對。我透過ERB課程，成功踏上新嘅事業跑道。我喺物管公司，擔任一個禮賓員，最開心就係得到僱主同埋住戶嘅信任，我每朝早都大大聲同啲住戶講『「早晨』，佢哋幫我起咗個花名叫『大聲公』添！」

畫面見小儀與剛才的四位學員一同展現笑容，邁步向前。

畫面見到30位ERB學員一同微笑。小儀及30位學員慢慢地抬起頭，並展現笑容。最後，四位ERB學員說出：「ERB 30人」，小儀緊接說：「不只30，還有你！」

螢幕蓋字：

ERB 30人 增值轉新

30位ERB學員 30個增值轉「新」故事

www.erb.org/30

ERB 30周年標誌

ERB熱線：182 182

“My ERB” Facebook專頁

蔣知識Captain K Instagram